# Introducció

## Què és el &kmymoney;?

En poques paraules, el &kmymoney; és un gestor de finances personals per al &kde;. Permet als usuaris de sistemes operatius i aplicacions de codi obert realitzar un seguiment acurat de les seves finances personals en proporcionar una àmplia gamma de característiques i eines financeres.

Els objectius principals del projecte són:

- ## Paritat de característiques

  El &kmymoney; té la intenció de proporcionar totes les característiques importants que es troben en els gestors de finances personals disponibles comercialment. Tot i que cada llançament del &kmymoney; s'acosta cada vegada més a aquest objectiu, encara queda feina per a fer.

- ## Facilitat d'ús

  El &kmymoney; s'esforça per a ser el gestor de finances personals de codi obert més fàcil d'emprar, especialment per a l'usuari sense coneixements tècnics.

- ## Correcció

  Basat en els principis de comptabilitat de doble entrada totalment provats, el &kmymoney; garanteix que les vostres finances es mantinguin en l'ordre correcte.

## Què no és el &kmymoney;

Com a gestor de finances personals, el &kmymoney; no està dissenyat per a adaptar-se a les necessitats d'una empresa mitjana. Una empresa petita pot trobar suficient funcionalitat per a utilitzar el &kmymoney;, però les característiques com comptes a cobrar i comptes a pagar no estan admeses directament. No obstant això, seria possible crear clients, proveïdors, documents o altres característiques mitjançant connectors.

El &kmymoney; no és simplement un clon dels programes de finances personals disponibles comercialment. Encara que moltes de les característiques presents en el &kmymoney; es poden trobar en altres aplicacions similars, el &kmymoney; s'esforça en presentar una visió individual i única de les vostres finances.